fi en fi fi en fi fi en en lb fi fi fi lb fi fi en lb fi fi fi lb fi fi fi lb fi fi fi lb fi fi fi lb fi fi fi lb fi fi en lb fi fi en lb en fi fi nl fi en fi fi fi nl fi en fi fi fi lb fi fi fi lb fi fi fi lb fi fi en lb fi fi fi lb fi fi fi lb fi fi fi lb fi fi lv lb fi fi it lb fi fi en lb fi fi hbs_lat lb fi fi en lb en fi fi lb fi fi fi lb fi fi fi lb fi fi fi nl fi en fi fi en lb fi fi fi bn fi bar fi fi en lb fi fi en lb fi fi fi lb fi fi fi lb fi fi fi lb fi fi nl lb fi fi en lb fi fi fi lb fi fi en lb fi fi fi nl fi en fi fi fi lb fi fi pt lb fi fi fi lb fi fi en lb fi fi fi lb fi fi fi lb fi fi fi lb fi fi fi lb fi fi nb lb fi fi en lb fi fi fi lb fi fi ms lb fi fi en lb en fi fi lb fi fi
Joitakin itse koostamiani videoita MP4 muodossa - Timo's self-made videos in MP4 format
Klikkaa tästä palataksesi takaisin Timon SHELLIT etusivulle - Click here to return back to the front page of Timos' SHELLIT homesite
On the 1th September in 2022
Klikkaa tästä ladataksesi ja katsoaksesi videon Sun valvariveit MP4 formaatissa - Click this link to download and watch a video Sun valvariveit in MP4 format
Tunnustin sen jo aikoinani, ja tunnustan nytkin, että minusta armeija on perseestä. Tosin minun aikanani tavallisista oloista lähteneen nuoren miehen ei ollut mahdollista kieltäytyä asepalveluksesta, sillä se oli vauraamman kansanosan oikeus, ja en voinut siis marssia tahditonta rauhanmarssia Erkki Tuomiojan tapaan. Sotilaspassin polttaminen armeijan JÄLKEEN olisi taas ollut typerää, sillä pahahan oli jo ehtinyt tapahtua, ja sieluni oli ehtinyt jo turmeltua. Muistan kuinka ennen armeijaa (koulupoikana) naapurin setä (Akseli Touhula) lällätti minulle omaa sunvalvarivei -lauluaan (ilkeä hymy leveissä suupielissään), kun kuuli minun joutuvan armeijaan, ja samalla tavoin lällättivät kaikki muutkin. Ja jo paljon aikasemminkin naapurinkari kertoi nauraen, kuinka hänet ja kaikki muutkin pakotettiin ryömimään ravassa, ja kuinka ”santsarit” huusivat, että nyt tulee vyötärönkorkuista sarjatulta – ja niin nuoret miehet ryömivät hieman enemmän liki maan pintaa. Viinaanhan se Karikin lopulta kuoli, niinkuin niin monet muutkin tuntemistani lähimmäisistä – Rauhan urhoista! Ei se Karvakaan kuollut sotaan, sillä se nyt olisi ollut paljon sankarillisempaa, ja yletön viinan lipittäminenkin olisi ollut vain suuren maailmantuskan ylevää ilmausta. Minun nuoruudessani näytti siis vahvasti siltä että armeijan käyminen olisi ollut parasta mitä nuorelle miehelle voisi tapahtua, ja että siitä riittäisi muisteltavaa pitkälle tulevaisuuteen – tuhanten siiviilikypärten kalvaassa loisteessa. Reksit täällä kiroilevat, kämppiänsä siivoilevat, mutt' eihän reksit koskaan pääse siviiliin – ja niin edelleen ja edelleen. Saatana! Ylläolevassa valokuvassa on muuan myöhemmin julkimoksi ylennyt miekkonen, jollaisia muistan nähneeni paljonkin nimenomaan nuorten varusmiesten joukossa. Niiden päähän piti porata ylimääräiset paineventtiilit, jotta kusen paine ei vaurioittaisi aivoja liikaa. Pitihän niistä saada houkuteltua vielä vuosien työpanos irti, ja niiden piti kyetä vielä kiertämään muttereita paikoilleen Ruotsin liukuhihnoilla, ja saada pöllejä pinoon suomalaismetsissä. Mutta kaiken kaikkiaan: minusta on sääli että niin monet nuoret miehet ovat heittäneet suotta henkensä turhissa sodissa, ja että he tulevat edelleen niin tekemään. Väitetään, että ihmisen luonto nyt on sellainen, että tappaminen on yksi niistä pienimmistä synneistä, mutta se nyt ei pidä olleenkaan paikkaansa. Vallanpitäjät ovat teitä kaikkia höynäyttäneet karkealla tavalla – uskokaa pois! Kaikki teidän käymänne sodat ovat turhia.
Klikkaa tästä ladataksesi ja katsoaksesi videon Ammuin serihvin - Click this link to download and watch a video Ammuin serihvin
Marlilan Popi teki aikanaan laulun I Shot the Seriff, jonka hän levytti, ja senjälkeen sen levyttivät kaikki, joiden suussa vain voi sulaa. Laulu kertoo miekkosesta, joka ampui seriffin, mutta luuli ampuneensa apulaisseriffin. Seriffin ampumisesta joutuisi hirteen, mutta apulaisseriffin ampumisesta selviäisi istumalla jokusen tovin linnassa. Tässä nyt on vähän samantapainen logiikka kun jos joku luulisi ampuneensa rekan repsikan Teboilin takapihalla, vaikka ampuikin itse rahtaria. Tai kun joku luulisi ampuneensa tilapäisen tuntiopettajan, vaikka luoti osuisikin vakinaiseen lehtoriin - kuolettavin seurauksin. Se täytyy tässä nyt sanoa, että en kuuntele juurikaan jamaikalaista rekkeimusiikkia, koska siitä tulee vain mieleen joukko jätkiä, joista jokainen on pienessä pöllykässä, ja hassis haisee joka kujalla.
Klikkaa tästä ladataksesi ja katsoaksesi videon Hotelli Kalina - Click this link to download and watch a video Hotelli Kalina
Amerikkalainen, Los Angelesissa toiminut The Eagles -yhtye teki aikanaan biisin Hotel California, jota on analysoitu varsin monella tavoin (ainakin netissä). Yleisin tulkinta on se, että biisissä puhuttaisiin hoidoista huumelkinikoilla, koska laulussa käytetään huumesanastoa, ja hotellista puhutaan paikkana, jonne pääsee sisään, mutta ei ulos, ja jonne on hakeuduttu kuitenkin omasta halusta. Yhtä yleinen tulkinta on se, että laulussa kuvattaisiin avioliittoa tai eroa. Minusta uskottavin on kuitenkin selitys, jonka mukaan kyse olisi kokemattomien kantripoikien suhteesta suurkaupunkiin, Los Angelesiin, ja poikien suurista odotuksista – ja (tietenkin) heidän mahdollisesta huumeidenkäytöstään, sillä junkkimiehillähän on ihan oma sanastonsa, jonka perusteella he tunnistavat ne, joilla on kokemusta, eli josta ovat ”äkspieriendiid”. Bändin jäsenethän olivat näet käytännössä silkkoja maalaispoikia, vaikka asuivatkin pikkukaupungeissa, ja heille on varmaankin jäänyt voimakkaana mieleen ensivaikutelma auton ikkunasta öisestä Losin kaupungista, kun se levittäytyy loistavana valomattona pesuvatimaiselle, laajalle aukiolle, ja kaiken taustalla oli loimuava taivas. Ensimmäinen vaikutelma antoi kenties monia lupauksia myöhemmästä menestymisestä kaupungissa, jotka eivät sitten täyttyneetkään (ainakaan kaikilta osin). On mahdollista, että laulun sanoissa olisi viitattu erääseen toiseen hotelliin, joka joutui myöhemmin saatananpalvojien haltuun, ja heidän temppelikseen. Vaikka yhtyeen albumin kannessa komeileekin Beverly Hills Hotel, ei se varmaankaan sinällään liity mitenkään Hotel Californiaan, mutta on ilmentymä äveriään ja joutilaan yläluokan elämästä. Oli miten oli, en ole käynyt koskaan Amerikoissa, joten minun on hankalaa arvioida asiaa, mutta Losin kaupunkihan on kooltaan valtavan suuri, ja onhan se toki vaikuttava ilmestys. Tämä biisi tuli myöhemmin tunnetuksi suomessa nimellä Koivu ja tähti, ja Hectorin sanoituksesta, jonka levytti Seppo Närhi – se Takki Pois -mies.
Klikkaa tästä ladataksesi ja katsoaksesi videon Dooneyn viuluniekka - Click this link to download and watch a video Dooneyn viuluniekka
Irlantilainen runoilija W.B. Yeats tekaisi runon Dooneyssä soittaneesta viuluviikarista. Soittajalla on kaksi pappisveljetä, jotka lukevat ahkerasti psalmeja, mutta tämä soittaja tavailee Sligon markkinoilta ostamaansa viisukirjaa. Sitten tulee viimeinen tuomio, ja veljes -ja serkkukolmikko pyrkii sisään taivaan portista, ja Pyhä Pietari laskee soittajaveljeksen ensimmäisenä sisään, koska on aiheuttanut soitollaan paljon iloa ihmisille. Nykyisin otetetulla soittopaikalla Dooneyssä kasvaa nuorehkoa metsää, ja niistä kirkoista jotka runossa mainitaan on jäljellä vain sammaloituneet rauniot. Soittopaikka lienee ollut Dooney Rock -niminen, kallioinen paikka järven rannalla, jota ei ihan hevin uskoisi tanssipaikaksi, mutta varmaankin ne ovat siellä aikanaan petkeltäneet. Onhan Suomessakin järjestetty erilaisia nurkkatansseja, ja tanssittu tunkionpohjilla ja kanatarhassa. On riittänyt, että on ollut senverran tasaista, että ei kompastu alvariinsa kantoihin. Itse en ole koskaan käynyt Irlannissa, ja näyttää vahvasti siltä, että tuo reissu jää minulta tekemättä, koska aika loppuu, ja ei sitä enää jaksa rymytä kaikenmaailman pusikoissa.
Klikkaa tästä ladataksesi ja katsoaksesi videon Suako tännään tuasj koputtoo - Click this link to download and watch a video Suako tännään tuasj koputtoo
Esitän tässä oman versioni laulusta Keep A Knockin', joka on itse asiassa varsin vanha teos, josta sitten myöhemmin on haluttu kehittää useimpien tuntema littlerickhardversio. Ymmärtääkseni laulun uudemmassa versiossa yllytetään jotakuta nuortamiestä ”koputtamaan ovea”, vaikka morsianehdokas ei aivan heti ”oveaan” avaisikaan, ja tällä koputtamisella pyritään tietenkin myöhempään ruumiin ja sielun täydelliseen yhdyntään (kuten tapahtui kirjassa Noran kolme rakkautta). Ellei se tapahdu tänään, niin sitten huomenna. Rock-konsertithan ovat eräänlaista esileikkiä, jossa esiinnytään provosoivasti, ja ärsytetään kuulijoita seksuaalisilla vihjeillä, ja hetkutetaan tissejä tai lerputellaan munaa, ja saadaan täten alttiit kuulijat ”härilleen”. Vähitellen kuulijat läähättävät ja ulisevat, ja monet riisuvat paitansa kiihkoissaan – ja penkit taas kastuvat.
Klikkaa tästä ladataksesi ja katsoaksesi videon Viskii ruukussa - Click this link to download and watch a video Viskii ruukussa
Olen tehnyt tähän biisiin aikanaan myös ikiomat sanat, vaikka tarjolla olisi varmaankin ollut parempia lyriikkoja, mutta niiden vikana on se, eteivät ne kerro paljoakaan laulua taustoittavia seikkoja, eli esimerkiksi sitä, mitä laulun englanninkielinen kertosäe tarkoittaa – ja sehän ei tarkoita yhtään mitään. Niistä ei oikeastaan käy selville miten Jenny petkutti laulun sankaria, joka oli silkka maantierosvo. Toisaalta ei se sanoma nyt ole tällaisissa lauluissa kovinkaan oleellista.
Klikkaa tästä ladataksesi ja katsoaksesi videon Lätkä entää - Click this link to download and watch a video Lätkä entää
Asuin aikanaan iltalukion käynnin ajan Lauritsalassa, eli sen kolme vuotta. Lauritsalan keskustassa oli pieni aukio, jossa pidettiin esimerkiksi uudenvuodenjuhlia, ja aukion laidassa könötti Saipan tuki -niminen grillikioski, jonka ”kaltainen” kioski näkyy kuvassa. Saipa taas oli (ja on edelleen) Lappeenrantalainen jääkiekkoseura, jolla on ollut aikojen kuluessa useitakin kannustuslauluja, ja tässä esitän yhden niistä yhden omana tulkintanani, ja sanoituksenani, ja tuloksena on, valitettavasti, pelkkä pilkkalaulu, sillä en pidä jääkiekosta. Synnyinpaikkani Rauhan pojat olivat ilkeitä, juopottelevia ja väkivaltaisia, ja varsin mielellään he runttasivat toisiaan kiekkokaukalon laitaa vasten, ja on ymmärrettävää, että opin inhoamaan jääkiekkoilua. Minusta se on silkkaa tappelua, jolle on yritetty antaa ikäänkuin sivistynyt ulkoinen habitus – puhumalla säännöistä, joita kukaan ei kuitenkaan noudata. Saa oikein luvan perästä murtaa kanssaveljien kalloluita. Toisaalta nämä samaiset pojat olivat henkiseltä tasoltaan matalaotsaisia, ja on varmaa, että jos asia olisi heistä riippunut, ei ruutia olisi koskaan keksitty. Parhaasta päästä he olivat - ihan tavallisia juoppoja - jotka kusivat aivonsa muutamassa vuodessa vessan viemäriin.
Klikkaa tästä ladataksesi ja katsoaksesi videon Estäkää helsiniläisten menoliikenne - Click this link to download and watch a video Estäkää helsinkiläisten menoliikenne
Helsinkiläisillä on tapana tunkea pari kertaa vuodessa landelle jouluisin terrorisoimaan sukulaisiaan ja Jouluna he änkeävät joulupöytiin ja näemme landepaukut syötättämässä vieraille kinkkua – ja toinen tapaus on Juhannuksen tienoissa tapahtuva invaasio, jolloin helsinkiläislaumat taas ilmestyvät juotattamaan itseään. Landepaukkujen pitäsi pyytää vierailta kunnon korvaus kaikesta siitä vahingosta ja pahasta mielestä jonka vieraat ovat aiheuttaneet.
Klikkaa tästä ladataksesi ja katsoaksesi videon All Tarzans And Akims - Click this link to download and watch a video All Tarzans And Akims
Kun olin pikkupoika meille tuli kylään hieman nuorempi poika, joka tahtoi ulos leikkimään. Kysyin siltä mitä leikittäisiin, niin se sanoi:Leikitään Tartsanii ja Akimii! Kysyin siltä että mitä nänä olivat, ja se sanoi: No, ne on sellaisii vahvoi miehii! Ymmärrettävää puhetta nulikalta joka oli yksinhuoltajan poika, ja kulki avaimet kaulassa pitkin Rauhan sairaalan tunneleita.
Crazy Jane and the Bishop
Tämä veisu rakentuu W.B. Yeatsin runolle, joka kertoo Hullu-Janesta, joka eli aikanaan Coolen tienoilla, ja jota muuan piispa ahdisteli. Nainen oli sellainen kylähullu – eräänlainen Rasalan kylän Kiiskin-Liena, jota kylän miehet kävivät iltaisin ”tapaamassa”, vaikka piti vaan käydä tarkistamassa että halkomotit olivat suorassa.
Klikkaa tästä ladataksesi ja katsoaksesi LIVE -videon Suomenniemi - Click this link to download and watch a LIVE -video Suomenniemi
Klikkaa tästä ladataksesi ja katsoaksesi SLIDESHOW -videon Suomenniemi - Click this link to download and watch a SLIDESHOW -video Suomenniemi
Suomenniemi on entinen kunta, jossa ei ole juuri koskaan ollut muuta kuin kunnantalo, nuorisoseurojentalo, kauppa- ja baari (ja pankki); baarin luona linkkari pysähtyi – ja onhan siellä vieläkin komea kirkko, jossa kävijöiden määrä saattaa olla pieni, jos lasketaan pelkästään suomenniemiläiset mummot ja papat. Mikkelissä nuorukaisena asuessani kuljin linkkarilla Lappeenrantaan Suomenniemen kautta. Reittinä se oli huono, koska mäkiä ja mutkia oli paljon, ja maha sekaisin. Baari jäi mieleen lähinnä huonon kahvin takia, ja niiden rapakaljaukkojenkin vuoksi, jotka rynkyttivät pajatsoa, ja joivat omia sekoituksiaan. Olen yrittänyt jäljitellä tässä viisussani virsikanteleen ääntä, joka parhaiten kuvastaa Suomenniemen henkistä kaikupohjaa. On vallan merkillistä että ehyt ja kaunis Suomenniemi sittemmin katosi kartalta ja Savitaipale jäi, joka koostettiin aikanaan muiden kuntien jämäpaloista.
Klikkaa tästä ladataksesi ja katsoaksesi LIVE- videon Kaks' kisälliä kulki - Click this link to download and watch a LIVE -video Kaks' kisälliä kulki
Klikkaa tästä ladataksesi ja katsoaksesi SLIDESHOW -videon Kaks' kisälliä kulki - Click this link to download and watch a SLIDESHOW -video Kaks' kisälliä kulki
Tämä on vanha ylioppilasjuomalaulu, joka ylistää ylioppilassjuopottelun iloja (jos sellaisia on). Tässä eräs minun omista versioistani, jossa olen käyttänyt elektronista äänensärkijää tietokoneohjelman kautta.
Klikkaa tästä ladataksesi ja katsoaksesi videon Haluaisin kuolla Rauhassa - Click this link to download and watch a video Haluaisin kuolla Rauhassa
Rauhassa sijaitsi aikanaan suuri mielisairaala, joka työllisti tuhatkunta henkeä, ja potilaitakin oli melkein saman verran. Sitten ne lakkauttivat koko sairaalan, ja muuttivat sen jonkinsortin kylpyläksi. Kaikki mitä vain pystyttiin pantiin matalaksi, ja entiset työntekijät saivat painua matkoihinsa. Paikalla on minulle henkilökohtainenkin merkitys, sillä synnyin ja kasvoin siellä – ja siksi on taivaan tosi, etten voi koskaan palata sinne takaisin, koska siellä ei asu ketään niistä jotka tunsin. Olen viettänyt elämäni muualla. Ei siis ole tuttua kylänraittia jonne kulkuripoika palaisi laulellen kulkurilauluaan ohdakkeisesta orpopojan tiestään.
Klikkaa tästä ladataksesi ja katsoaksesi videon Kaksi narrin laulua - Click this link to download and watch a video Kaksi narrin laulua
W.B. Yeats teki aikanaan runon A speckled cat and a tame hare, joka kuului runokaksikkoon Kaksi narrin laulua. Aale Tynni suomensi toisen runoista nimellä Kirjava kissa ja kesy jänis, jollaisena sen nytten tässä esitän. Tynnin vihreä runokirja joutui aikaan haltuuni kohtalon oikuista – niinkuin kapteenin perintöarkku joutui Punavyön haltuun.
Klikkaa tästä ladataksesi ja katsoaksesi videon Jyrinkosken kelloruno letkuliiterillä - Click this link to download and watch a video Jyrinkosken kelloruno letkuliiterillä
Tainionkoskella oli aikanaan työväentalon tapainen, jota kutsuttiin letkuliiteriksi, koska palokunta oli säilyttänyt siellä paloletkuja. Tainionkosken yhteiskoulu tilasi sinne esiintymään mm. lausuntataitelija Yrjö Jyrinkosken, ja liiterillä esitettiin myös oppilaille soveltuvia elokuvia, kuten Ben Hur, jota jäi mieleen erityisesti se kun orjaksi myyty Judah Ben Hur (Charlton Heston) souti hampaitaan kiristellen kaleerissa ja mulkoili vihaisesti ruoskaa heiluttavaa soudunohjaajaa. Elokuvan uudemmassa versiossa hestonmulkouilua ei enää näkynyt. Tässä oli jotakin samaa kuin Spartacuksen loppukohtauksessa jossa Kirk Doughlas katseli ristiinnaulittuna äkeästi kuinka roomalainen siinä kulki ohitse vaunuissaan ja Spartacuksen eukko vierellään. Mahtoi miestä harmittaa!Niinhän siinä aina käy. No, Jyrinkoski kävi myös Tainionkosken yhteiskoululla lausumassa runoja, ja muistan erityisesti kun hän lausui kaikuvalla äänellään runon Kellot (jonka sanoi jokaisen koulupojan tuntevan), ja hän lausui myös Yrjö Jylhän ”kaivorunon”, jossa hän käreällä äänellään korosti erityisesti kohtaa ”veljet, vesitilkka tuokaa”, jonka hän lausui ähkäisten ja hidastetusti (slomo). On jäänyt jotenkin mieleen tuo lausunnan teatraalisuus ja pateettisuus.
Klikkaa tästä ladataksesi ja katsoaksesi videon Honolulu - Click this link to download and watch a video Honolulu
Tykkäsin lauleskella 1970-luvulla Lauritsalassa ja nauhoittaa esityksiäni kasettinauhurille, joita oli juuri tullut kauppoihin. Jossakin laulukirjassa on tämä Honolulu -laulu, joka oli jo silloin lapsellinen, ja siitä tiesi etteivät lyriikat ihan osuneet nappiin. Jos olisin tiennyt jotakin rasismista, olisin pitänyt tätä laulua juuri sellaisena, mutta ei 1970-luvulla vielä osattu ajatella tuollaisia hienouksia. Pekka Lipponen nakisti pari villiä, ja Korkki ähkäisi. Tosiasiassa Hawaijilla ei soiteltu banjoa ja zulutkin asuivat Afrikassa. Aavistin toki Hawaijilta löytyvän jotakin arvokkaampaa, mutta amerikkalaiset olivat jo ennenvanhaan trumppilaisempia kuin koskaan, ja vesittivät koko saaren.
Klikkaa tästä ladataksesi ja katsoaksesi videon Huppu ja tiu'ut - Click this link to download and watch a video Huppu ja tiu'ut
Runon alkuperäinen nimi on The Cap and Bells, ja sen kirjoitteli W.B. Yeats, ja Aale Tynni sen suomensi nimellä Huppu ja tiu'ut. Se on mystinen runo, ja varmaankin siinä viitataan sinne sun tänne, ja ihan varmasti myös päivän peiliin. Nauhoitin tämän 1970-luvulla C-kasettinauhurilla.
Klikkaa tästä ladataksesi ja katsoaksesi videon Volosomin vankilassa - Click this link to download and watch a video Volosomin vankilassa
Johnny Cash lainasi biisin ja tarinan joltakin, joka taas oli lainannut sen jostakin. Cash ei siis edes säveltänyt laulua muka palvellessaan Saksassa, niinkuin asia esitettiin elämänkertaelokuvassa. Minä puolestani tein laulusta näennäis-savonkielisen version, jonka voitte kuulla tässä. Videon kuvat esittävät Folsom Prison -vankilaa eri aikoina, ja huvittavinta kuvissa ovat vankien musta-valkoraidalliset puvut, jotka muistamme elokuvasta Oi veljet, missä lienet.
Klikkaa tästä ladataksesi ja katsoaksesi videon Meripoikatte veis - Click this link to download and watch a video Meripoikatte veis
Noina kaukaisina, mutta kultaisina C-kasettiaikoina tapasin laulaa erään vanhan konserttipianon säestyksellä. Ihan itse itseäni livenä säestin. Pianon päällä olleet pokaalit ja kipot vaan helisivät ja lautalattia tömisi kun piti jalalla polkea tahtia. Ja piti laulaa ihan täyttä kaulaa ja innoissan kuten myöhempien aikojen luuvartinbojat, sillä diggasin noihin aikoihin Nortamon lauluista ja rauman murteesta, sillä olihan vainionuolevi aikaanaan Rauhan maatilalla töissä, ja säkätti tätä mainiota murretta: Misäs niit säkei on?
Mummon hummat-Se Wsi leukaliinalaulu
Klikkaa tästä ladataksesi ja katsoaksesi videon Mumon hummat-Se Wsi leukaliinalaulu - Click this link to download and watch a video Mummon hummat-Se Wsi leukaliinalaulu
Muistan kuinka nuorena miehenä seurasin leukaliinan laittoa parissa mielisairaalassa. Itse en siihen hommaan osallistunut, mutta olin tarkkaavainen oppilas, toki. Nykyäänhän ne varmaankin antavat vainajien leukojen repsottaa tai teippaavat leuat yhteen läpinäkyvällä teipillä - tai voivathan ne käyttää vahvaa kudosliimaakin. En ole seurannut alan viimeaikaista kehitystä...
Klikkaa tästä ladataksesi ja katsoaksesi videon Tankavaaran Travolta (LIVE) - Click this link to download and watch a video Tankavaaran Travolta (LIVE)
Täsäpä oiva puolijoikabiisi Lapista, jossa meikäläistä nimitettiin Laaninhovin portailla oikeaksi ”Tankavaran Travoltaksi”. Se oli tavallaan ”lantalaiselle” kunnia, että oikein väkäleukaiseksi joikamaisteriksi arvostettiin, ja oikein lappilaisnuorukaisten voimalla.
Klikkaa tästä ladataksesi ja katsoaksesi videon Tankavaaran Travolta (SLIDESHOW) - Click this link to download and watch a video Tankavaaran Travolta (SLIDESHOW)
Tässäpä oiva C-kasettiversio, Tankavaara-aiheesta. Minulla oli tuolloin 12-kielinen kitara, jolla oli ilo soittaa, ja jonka ääni oli muhkea. Tämä kitara hävisi sille tielleen, eikä edes valokuvaa jäänyt siitä muistoksi, mutta onneksi sentään äänite jäi – ovelle värisemään..
Anna kun mie siulle povvaan (SLIDESHOW)
Klikkaa tästä ladataksesi ja katsoaksesi videon Anna kun mie siulle povvaan (SLIDESHOW) - Click this link to download and watch a video Anna kun mie siulle povvaan (SLIDESHOW)
Lapsuudestani muistan kuinka mustalaiset ilmaantuivat usein kotiovellemme, ja yhdellä vierailulla sitten mustalaiseukko römelsi sisään ja kysäisi hömelöltä sisareltani että saisiko povata? No, se suostui ja eukko alkoi posmottaa: ”Näkyy tulevan komea, tumma mies, ja paljon rahhaa, paljon rahhaa”. Näin jälkikäteen voi sanoa että ainakaan nämä povaukset eivät toteutuneet, sillä mies, jonka sisar sitten valitsi, ei ollut ainakaan komea, vaan vanheimmiten lähinnä lihava irstailija, ja ne paljot rahatkin rahatkin osoittautuivat veloiksi.
It's John Bull (SLIDESHOW)
Klikkaa tästä ladataksesi ja katsoaksesi videon It's John Bull (SLIDESHOW) - Click this link to download and watch a video It's John Bull (SLIDESHOW)
John Bull on perienglantilainen, peri-brexit -hahmo, joka amerikkalainen vastine on Archie Bunker, ja suomalainen taas Nummisutarin Esko, jonka piti vääntää puumerkkinsä lukkarin kirjoittamaan aviotodistukseenkin – vaikka ei osannut lukea – saati kirjoittaa. Sellainen persu, siis. Jonnekin viime vuosisadoille jämähnyt kummajainen. On se vaan hyvä että nuo englantilaiset menivät siihen brexitiin, sillä kuka heitä kaipaisikaan. Stiff Upper Lips, yläluokkalaista honotusta - ja kaikkea sen sellaista.
Moottori on moottor (SLIDESHOW)
Klikkaa tästä ladataksesi ja katsoaksesi videon Moottori on moottor (SLIDESHOW) - Click this link to download and watch a video Moottori on moottor (SLIDESHOW)
Tässä laulussa ei ole mitään järkeä, eikä sitä olisi pitänyt tehdäkään. Mutta tulipa nyt tehtyä tämäkin. On lehmän ammuntaa, hammasharjaa, atomipommiräjähdyksen jytyä, ja (tietenkin) lappalaisjoikaa. Että kaikenlaista sitä maailmaan mahtuukin, ja pitääkin mahtua, että aika saisi riittävästi tapahtumia täytteekseen.
Windy ja Salasso (SLIDESHOW)
Klikkaa tästä ladataksesi ja katsoaksesi videon Windy ja Salasso (SLIDESHOW) - Click this link to download and watch a video Windy ja Salasso (SLIDESHOW)
Windy ja Salasso olivat Villi Länsi -sarjakuvalehden sankareita – Kapteeni Mikin ohella. Sarja sinällään oli varsin tyhjänpäiväinen mutta kelpasi hyvin koulupojalle. Erässä sarjassa Kapteeni Miki herkisteli ja tuskaili myrskyisää suhdettaan everstin tyttäreen, ja sen nähdessään Windy sanoi Salassolle, nyökyttäen päätään: ”Mennään pois itkemään, Salasso”.
Klikkaa tästä ladataksesi ja katsoaksesi videon Eekkeri vihreää (SLIDESHOW) - Click this link to download and watch a video Eekkeri vihreää (SLIDESHOW)
W.B. Yeats – irlantilainen runoniekka – teki runon, jossa hän kuvaili kaventunutta elämänpiiriään, jossa hän näki ikkunasta pienen kaistaleen vihreää, ja huoneen hyllyssä olevat kirjan ja kuvan. Se on erittäin kurja kohtalo – olipa sitten vanha tai nuori.
Löytynyt ei tillikkaa (LIVE)
Klikkaa tästä ladataksesi ja katsoaksesi LIVE -videon Löytynyt ei tillikkaa - Click this link to download and watch a LIVE -video Löytynyt ei tillikkaa
Klikkaa tästä ladataksesi ja katsoaksesi SLIDESHOW -videon Löytynyt ei tillikkaa - Click this link to download and watch a SLIDESHOW -video Löytynyt ei tillikkaa
Aikanaan Anki ynnä Bosse ja Robert lauloivat tämän Pertsa Reposen ansiokkaasti sanoittaman laulun, jonka täten tässä ihan itse esitän Logitech – kameran avustuksella. Tämä on ONE-TAKE -esitys. Ankin ynnä Bossen ja Robertin levytetty esitys on pilattu jollakin hemmetin pimpparaudalla. Ja tietenkin tajolla on myös SLIDESHOW -versio.
Klikkaa tästä ladataksesi ja katsoaksesi videon Colinda (SLIDESHOW) - Click this link to download and watch a video Colinda (SLIDESHOW)
Colinda on Cajun-biisi, ja Colinda-tanssi on rietasta. Esikuvana sille on muuan musta nainen, joka kehitti tanssityylin. Myöhemmin amerikkalaiset valkoiset nuoret menivät Cajun-tanssipaikkoihin tanssimaan Colindaa, jos halusivat oikein elostella.
Klikkaa tästä ladataksesi ja katsoaksesi LIVE -videon Kasvot potsin (SLIDESHOW) - Click this link to download and watch a LIVE -video Kasvot potsin (SLIDESHOW)
Klikkaa tästä ladataksesi ja katsoaksesi SLIDESHOW -videon Kasvot potsin (SLIDESHOW) - Click this link to download and watch a SLIDESHOW -video Kasvot potsin (SLIDESHOW)
Jyväskylä ja opiskelu – sekä yliopisto – kuuluivat kerran elämääni. Tietenkin tunsin kaikki Jyväskylän kapakatkin, koska yliopistoväki oli läpeensä juoppoa porukkaa. Aika monet noista nuoruuteni kapakoista ovat jo lakanneet olemasta (Ala-Ruth, Polsu, Ilokivi, Ylä-Ruth, Mäki-Matti, j.n.e) mutta varmaankin uusia on tullut tilalle. Ei minusta juoppoa tullut, koska en kestänyt ollenkaan krapulaa, enkä kyennyt ottamaan heti aamuisin ”korjaussarjoja”. Krooninen, migreenityyppinen päänsärky koitui pelastuksekseni, mutta monia muita viina vei mennessään- eikä siinä hyvä hävinnyt.
Klikkaa tästä ladataksesi ja katsoaksesi videon Illon maahan (SLIDESHOW) - Click this link to download and watch a video Illon maahan (SLIDESHOW)
Illon maa ei sijaitse ainakaan Illossa, vaan on repäisty Täällä pohjan tähden alla -kirjasta, jossa Osku käytti sitä kiertoilmaistessaan lähtöä yökyliin aittojen liepeille. Se oli irstas repliikki josta Koskelan naisväki ei lainkaan pitänyt, vaikka se olikin sanottu lapselle. Oskukaan ei ollut sanan ankarassa mielessä lainkaan kiltti, mutta hänet kellistettiinkin erään talon pihamaalle kapinan aikoihin, ja hattukin putosi siinä hötäkässä päästä.
The Pity Of Love (SLIDESHOW)
Klikkaa tästä ladataksesi ja katsoaksesi videon The Pity Of Love (SLIDESHOW) - Click this link to download and watch a video The Pity Of Love (SLIDESHOW)
Aale Tynni lähetettiin aikanaan Irlantiin, Dubliniin, tutustumaan maisemiin jossa ”trunoilija” W.B. Yeats eli elämäänsä - ja ”trunoili” (trunoilija kun oli). Tynni havaitsi että Yeats oli myös irlantilaisten suosiossa, ja merkkinä siitä oli hotellihuoneen seinällä oleva taulu jossa oli äijän runo The Pity Of Love.
Venehessä vetten päällä (SLIDESHOW)
Klikkaa tästä ladataksesi ja katsoaksesi videon Venehessä vetten päällä (SLIDESHOW) - Click this link to download and watch a video Venehessä vetten päällä (SLIDESHOW)
Aikanaan minulla oli tilaisuus soittaa vanhaa konserttipianoa, ja lauleskelin tuolloin muutamia viisuja kasettimankalle, livenä ja suorana ottona – koska muunlaisia äänitysmenetelmiä ei ollut vielä tarjolla tavalliselle karvahattukansalle. Olen myöhemmin hieman lisännyt bassoja, mutta vain hieman. Ei sitä hölmömpi edes huomaa!Tämän laulun ruotsinvoittoiset sanat ovat, läpiälyttömät, kuten på vetten päällä, ja tytön kulta seilaa – ja niin päin pois. Taitavat olla niitä ruottalaisia!
Jo se voan helskutti on kun ei saanasta naati (LIVE)
Klikkaa tästä ladataksesi ja katsoaksesi videon Jo se voan helskutti on kun ei saanasta naati (LIVE) - Click this link to download and watch a video Jo se voan helskutti on kun ei saanasta naati (LIVE)
En ole koskaan ollut saunan ystävä vaikka olenkin viettänyt siellä jokusen tovin elämästäni. En pidä kesän helteestä - enkä liian kuumasta ylipäätäänkään. Pitäisihän saunasta kai nauttia mutta kyllä se käy minun kohdallani perin hankalaksi. Jerry Cottonissakin suomalaista saunaa kuvattiin paikkana jossa neekerikin pyörtyy. Monet niistä jotka olen tuntenut elämäni aikana ovat saunasta pitäneet, mutta he ovatkin jo kuolleet, tai pian kuolevat. Kuten me kaikki. Ja kukapa sen saunan sitten lämmittäisi jollen poika minä – rai rii ja rallallei – jollen poika minä?
Oli mulla kulta kaunoinen (SLIDESHOW)
Klikkaa tästä ladataksesi ja katsoaksesi videon Oli mulla kulta kaunoinen (SLIDESHOW) - Click this link to download and watch a video Oli mulla kulta kaunoinen (SLIDESHOW)
Aleksis Kivi ei osannut kirjoittaa rakkausrunoja – niinkuin me ne nykyisin ymmärrämme. Hän kuvasi runoissaan usein jotakin eteeristä naisjumalolentoa, joka riutui ja räytyi – ja jonka puolesta taas ”sankarin” täytyi kärsiä helvetin tuskat, ja riutua sekä räytyä. Nauhoitin tämän videon ääniraidan yhtenä ottona, ilman trikkejä.
Onko Valoaholla Arvoa (LIVE)
Klikkaa tästä ladataksesi ja katsoaksesi videon Onko Valoaholla Arvoa (LIVE) - Click this link to download and watch a video Onko Valoaholla Arvoa (LIVE)
On suuri kysymys onko Valoahon (Valohon) Arvolla laikaan arvoa – ja jos on, niin kuinka paljon Arvo mahtaa maksaa! Nykyään ei paljoakaan, ja hyvässä lykyssä saattaa saada ilmaiseksikin. Ei Arvon varasta hirtetä ja myös riihessä kirkkokemputtimet, sillä ei riihi miestä pahenna jollei sitten mies riihtä.
Klikkaa tästä ladataksesi ja katsoaksesi videon Little Darlin' (LIVE) - Click this link to download and watch a video Little Darlin' (LIVE)
70-luvun alussa sain Philips -levysoittimen, ja Philips Junior vanvistimen – ynnä itse tehdyt kaiuttimet – sekä pari pikkulevyä, jossa eräällä oli The Diamonds -yhtyeen Little Darlin' -biisi. En ymmärtänyt biisin sanoja, mutta tuntui siltä että ne olisivat sanoneet ”hoppa-hoppa-hoppa”.
Klikkaa tästä ladataksesi ja katsoaksesi videon Satuloitu nainen (MIKROKASETTI-SLIDESHOW) - Click this link to download and watch a video Satulotu nainen (MIKROKASETTI-SLIDESHOW)
Tässä on mikrokasettiversio laulusta, jonka esitin ensimmäistä kertaa Tainionkosken uuden yhteiskoulun juhlasalissa – raikuvin aplodein, joista ei meinannut tulla loppua ollenkaan. Sitten kuluikin vuosia kun tartuin taas aiheeseen, ja äänitin biisin C-Kasettinauhurilla ja viimeksi Mikrokasettinauhurilla.
Behind Peat Land (SLIDESHOW)
Klikkaa tästä ladataksesi ja katsoaksesi videon Behind Peat Land (SLIDESHOW) - Click this link to download and watch a video Behind Peat Land (SLIDESHOW)
Tämä on Kaipaan suontakaisille niityille -biisin pseudoenglanninkielinen versio, joka on (luonnollisestikin) varsin sekava ja mieletön. Mutta niinhän se pitääkin olla – mielipuolisessa maailmassa kun elämme. Maailmasta puuttuu hemmo joka sanoisi: ”Hei pojat – eihän se nyt näin mene, veljet armaat”, mutta sellaista jeppeä ei ole näköpiirissä, koska kokonaisnäkemys puuttuu. Kaikenlaista Trumppia sensijaan on tarjolla pilvin pimein.
Klikkaa tästä ladataksesi ja katsoaksesi LIVE -videon Poika Vesannon - Click this link to download and watch a LIVE video Poika Vesannon.
Klikkaa tästä ladataksesi ja katsoaksesi SLIDESHOW -videon Poika Vesannon - Click this link to download and watch a SLIDESHOW video Poika Vesannon.
Tämä on Poika Vesannon -biisin alkuperäistallenne – ilman mitään eketronisia kommervenkkejä. Kamerana oli Logitechin webbikamera, mutta äänikamat olivat jo parempaa laatua. SLIDESHOW -versiossa on kuvia. Vesanto taas on muuan kuoleva kunta siinä Savon ja Keski-Suomen välissä. Kyllä se silti on laulunsa ansainnut.
Anna ottaa mun tötsyy (LIVE)
Klikkaa tästä ladataksesi ja katsoaksesi videon Anna ottaa mun tötsyy (LIVE) - Click this link to download and watch a video Anna ottaa mun tötsyy (LIVE).
Tämä on kömpelö suomennokseni Cajun -biisiin, joka on ilmeisen seksuaalissävytteinen, mutta silti sitä ei ole kielletty esimerkiksi YouTubessa, jossa ne ovat vaatimassa biisien ja videoiden lataajilta vakuutuksia siitä että sisältö on lapsille soveliasta. Minä olen tulkinnut sanojen ”toot-toot” tarkottavan huumeita, joiden laulun esittäjä väittää korvaavan seksin. On hankalaa sanoa onko seksi lapsille sopimatonta sillä lapset ovat seurausta seksin harjoittamisesta.
Klikkaa tästä ladataksesi ja katsoaksesi videon Vanha Teksas (SLIDESHOW) - Click this link to download and watch a video Vanha Teksas (SLIDESHOW).
Tämän kansanlaulun englanninkielinen nimi on Grand Texas, ja se on ollut pohjana Jambalaya -viisulle, jonka Hank Williams kopsasi liikkuessaan etelävaltioissa. Minua on aina naurattanut teksasilaisten pömpöösi olemus, ja heidän ilmeinen punaniskaisuutensa, ja erityisesti heidän lähes sairaalloinen suhtautumisensa ampuma-aseisiin.
Klikkaa tästä ladataksesi ja katsoaksesi videon Riemujoika (SLIDESHOW) - Click this link to download and watch a video Riemujoika (SLIDESHOW).
70-luvulla innostuin lappilaisesta joikalaulusta, vaikka siihen aikaan siitä ei paljoa välitetty – ja sitten oli joku Nils-Aslak Valkeapää. Minun joikani eivät perustuneet mihinkään, ja minulla ei ollut niihin mitään viitekehystä. Traditio puuttui. Matkustelin tuolloin joitakin kertoja Lapissa, mutta en tavannut siellä joikamestareita, ja kukaan ei joikaillut sielläpäin tienvarren baareissa. Tämä biisi perustuu paljolti kansakoulun laulukirjan ja lukukirjojen tietoihin ja Ivalon Matti lauluun, jonka sanat kuuluivat muistaakseni seuraavasti: ”Ivalon Matti, Ivalon Matti, nunnunuu ja nunnunnuu”. Tämänniminen paikka löytyy toki Lapista.
I'm A Reindeer Boy (SLIDESHOW)
Klikkaa tästä ladataksesi ja katsoaksesi videon I'm A Reindeer Boy (SLIDESHOW) - Click this link to download and watch a video I'm A Reindeer Boy (SLIDESHOW).
Kaikkihan tietävät lehmipojan (cowboy), mutta harvemmat tuntevat poropojan (reindeer boy), ja tästä asiasta tässä biisissä on paljolti kyse, ellei enemmästäkin, tai siitäkin viis. Tässä videossa esittelen muutamia niistä sähköisistä laitteista, joiden parissa olen pukertanut elämäni aikana. Ne eivät ole tässä kaikki, sillä kaikkia en ole ehtinyt valokuvailemaan. Aina ne ovat kuitenkin olleet käytettyjä, sillä uusiin minulla on harvoin ollut varaa. Sama pätee myös kalsareihin. Mutta parempi näin - ellei sitten toisinpäin, tai ei ollenkaan.
Joika ja Pop (SLIDESHOW)
Klikkaa tästä ladataksesi ja katsoaksesi videon Joika ja Pop (SLIDESHOW) - Click this link to download and watch a video Joika ja Pop (SLIDESHOW).
Tässäpä oiva C-kasettinauhuritallenne, jonka tein joikainnostuksen vuosinani Lauritsalassa. Minä ja kitara – ja vähä-älyinen ”melodia” - jos sallitaan sanoa – ja sallitaanhan se toki, kun muutakaan ei ole. En voi palata takaisin Lauritsalaan tekemään uutta äänitystä, koska osakkeessa asuvat vieraat ihmiset, ja kitarakin on kadonnut markan varrella jonnekin.
Klikkaa tästä ladataksesi ja katsoaksesi videon Ikiaikain virtaamat (LIVE) - Click this link to download and watch a video Ikiaikain virtaamat (LIVE).
Tässä videossa yhdistyvät laulut Siff Cola ja Lahden olutehtaan mainoslaulu, sekä tarina ”Jepestä”, joka joi ja joi – juomasta päästyäänkin. Varmaanki juo vieläkin, ellei sitten enemmänkin, ja aikakin kylläkseen. Ja sitten kuolee - elämästä kylläkseen saaneena - niinkuin se raamatun hemmo. Lienee ukko elänyt luteisen elämänsä ihan perseet olalla, ja lyönyt merimiesten kanssa Tahtia kipein rantein.
Muistakkos' sen Rauhan kylpylän (SLIDESHOW)
Klikkaa tästä ladataksesi ja katsoaksesi videon Muistakkos' sen Rauhan kylpylän (SLIDESHOW) - Click this link to download and watch a video Muistakkos' sen Rauhan kylpylän (SLIDESHOW).
Synnyin Rauhassa, joka oli tuolloin hullujenhuone, mutta oli siellä myös synnytysosasto, jossa syntyä. Aiemmin mielisairaalan paikalla oli sijainut sanatorio tai kylpylä. Meillä kotona oli vanha, repaleinen mainosvihkonen, jossa paikkaa mainostettiin kylpylänä, jonne kuselta haisevat vieraat kuljetettiin uusilla, hienoilla automobiileilla Rauhan asemalta, ja perille saavuttaessa ne lioteltiin puhtaiksi kylpyaltaissa. Minun viettäessäni lapsuuttani Rauhassa ei vanhoja kylpylänaikuisia rakennuksia ollut jäljellä kuin pari nysää: oli vanhan, palaneen päärakennuksen runko, ja sen päässä Seurala. Sairaalaa varten rakennettiin Rantala (jossa synnyin), ja tehtiin myös Setälä -sekä Ylä- sekä Alatalo. Nyttemmin Rauhan Mielisairaala on lakkautettu, ja vahoja rakennuksia on hävitetty. Tilalle on tullut uusi ”sanatorio”. Meidän linnat myytiin näin päin pois, ja henkilökunta häädettiin muualle, ja hullut pantiin avohoitoon – mikä nyt minnekin. Koska tarjolla ei ollut Rauha-aiheista biisiä tein itse sellaisen, vaikken koskaan käynyt vanhassa kylpylässä.Tähän nykyiseen kylpyläänhän minulla ei olisi varaakaan – köyhä kun olen.
Klikkaa tästä ladataksesi ja katsoaksesi videon GUGANIN korvaamossa (LIVE) - Click this link to download and watch a video GUGANIN korvaamossa (LIVE).
GUGANIN korvaamoa ei ole olemassakaan, mutta silti kuvittelin sellaisen, jossa sitten ”korvattiin” se sama Elmeri joka oli siinä Ragni Malmsteni laulussa, joka häipyi sinne Amerikkaan ja perusti sinne pasteijatehtaan, ja vei patjankin mennessään.
Aslakin parempi erotusjoikha (LIVE)
Klikkaa tästä ladataksesi ja katsoaksesi videon Aslakin parempi erotusjoikha (LIVE) - Click this link to download and watch a video Aslakin parempi erotusjoikha (LIVE).
Tein näitä joikalauluja etupäässä 70-80 -luvuilla, ja myöhemminkin. Tässä on ONE-TAKE -videoklippi, jossa kerrotaan lappalaisesta joka heilui humalassa erotuksessa, ja räpelsi sieltä ”seitain luo” - hoi hässän luillaa – niin sanoakseni, ja sanonkin.
Rekkamies hermot riekaleina (MORPHING SLIDESHOW)
Klikkaa tästä ladataksesi ja katsoaksesi videon Rekkamies hermot riekaleina (MORPHING SLIDESHOW) - Click this link to download and watch a video Rekkamies hermot riekaleina (MORPHING SLIDESHOW).
Harrastin jossakin vaiheessa ”morffausta”, eli loin kännykkävideoita joissa esimerkiksi ihmiskasvot vaihtuvat eläimen naamaksi. Joitakin niistä on säästynyt, ja niiden pohjalta loin tämä rekkamiesvideon, jossa rekkamies menettää nekin vähät ”hermonsa” jotka hänellä on.
Professori Pönniön tuska (SLIDESHOW)
Klikkaa tästä ladataksesi ja katsoaksesi videon Professori Pönniön tuska (SLIDESHOW) - Click this link to download and watch a video Professori Pönniön tuska (SLIDESHOW).
Yliopistovuosinani tutustuin sangen moniin ”professori Pönniöihin”, joista kaikilla oli jokin oma ”agenda”. Valitettavasti uusi tieto mitätöi niistä suurimman osan, mutta ennenvanhaan professoreiden illuusiot elivät totuutena vuosisatojen ajan.
Klikkaa tästä ladataksesi ja katsoaksesi videon Patahullu (LIVE) - Click this link to download and watch a video Patahullu (LIVE).
Tämä on ensimmäisiä webbikameralla ”ottamiani” tallenteita. Olen jälkikäteen tätä hieman parannellut noin teknisessä mielessä. Tämä lyhytlaulu on karu kertomus mielisairaasta joka ”kotiutetaan” monien sairaalavuosiensa jälkeen, ja joka päätyy ”saarnaamaan” kadunkulmaukseen. Monet näistä ”avohoidon” kukkasista tekivät itsemurhan, kuten Tarmo, joka ei ollut edes ”hullu” vaan transvestiitti, tai jotakin sentapaista kuitenkin.
Aamu on rikki (Morning Has Broken)
Klikkaa tästä ladataksesi ja katsoaksesi videon Aamu on rikki (Morning Has Broken) - Click this link to download and watch a video Aamu on rikki (Morning Has Broken).
Tässä minun versioni englantilaisesta kansanlaulusta Morning Has Broken, jonka olen suomentanut parhaan ymmärrykseni mukaan, ja se ei nyt ole paljon se – se ymmärrys nimittäin – jos ymmärrätte yskän, ja ryitte mukana kaikin voimin.
Klikkaa tästä ladataksesi ja katsoaksesi videoni Kuolema - Click this link to download and watch a video Kuolema.
Yrjö Jylhä oli kova poika runoilemaan, ja oli erityisen viehtynyt kuolemaan. Sodassa tämä viehtymys vain voimistui, koska oman komppanian miehiä kuoli oikein urakalla - ja muutoinkin koko sota sai järjettömät mittasuhteet – talvisota näet.